_:n1ba1cc0c36894a1184f06d9ff94e48b4xb4
<http://schema.org/articleBody>
"उदयपुर 17 मई 2023 । शहर के धानमंडी थाना क्षेत्र के भोईवाड़ा में एक 57 वर्षीय व्यक्ति की जहरीला पदार्थ के सेवन से संदिग्ध अवस्था में मौत हो गई। धानमंडी थाने के एएसआई बिहारी लाल ने बताया कि 57 वर्षीय भागीरथ भोई उदयपुर के धानमंडी थाना क्षेत्र के भोईवाड़ा का रहने वाला था, वह एक प्राइवेट कंपनी में नौकरी करता था और अविवाहित था, पिछले कुछ समय से आर्थिक स्थिति सही नहीं होने से कुछ परेशान रहा करता था। मंगलवार देर रात वह खाना खाकर अपने कमरे में चला गया। इसके बाद बुधवार सुबह अज्ञात कारणों के चलते नशीला पदार्थ पीकर अपनी जीवन लीला को समाप्त कर लिया। मृतक के परिजनों से मिली जानकारी पर धानमंडी थाना पुलिस मौके पर पहुंची और मृतक के शव को मुर्दाघर में शिफ्ट करवाया जहां पर उसका पोस्टमार्टम करवाकर उसके परिजनों को सौंप दिया गया। तो वहीं पुलिस ने अब इस मामले में संज्ञान लेते हुए मृतक द्वारा किए गए कृत्य के पीछे के कारणों की जांच शुरू कर दी है फिलहाल इसके बारे में कोई जानकारी नहीं मिल पाई है कि आखिर उसने इतना बड़ा कदम क्यों उठाया।"
<https://udaipurtimes.com/crime/death-due-to-consumption-of-poison/cid10950369.htm>